
Text rozhodnutia
Súd: Krajský súd Bratislava Spisová značka: 3Cob/99/2015 Identifikačné číslo súdneho spisu: 1211220246 Dátum vydania rozhodnutia: 16. 02. 2016 Meno a priezvisko sudcu, VSÚ: Mgr. Štefan Zelenák ECLI: ECLI:SK:KSBA:2016:1211220246.5
Opravné uznesenie Krajský súd v Bratislave, v právnej veci žalobcu Oliver Klampárik, Horská 59, Partizánske, IČO: 33 570 973, proti žalovanému PSR Industry spol. s r.o., Drieňová 15, Bratislava, IČO: 36 365 181, práv. zast. JUDr. Martinom Olosom, advokátom, M.R. Štefánika 71, Žilina, o zaplatenie 4.067,42 EUR s prísl. a o odvolaní žalovaného proti rozsudku Okresného súdu Bratislava II č. k. 23Cb/173/2013-109, zo dňa 23.9.2014 a proti uzneseniu č. k. 23Cb/173/2013-117, zo dňa 9.12.2014, jednohlasne, takto
r o z h o d o l :
Krajský súd v Bratislave opravuje záhlavie rozsudku Krajského súdu v Bratislave č. k. 3Cob/99/2015-132 zo dňa 23.9.2015 tak, že správne má znieť:
... proti žalovanému PSR Industry spol. s r.o., Drieňová 15, Bratislava, IČO: 36 365 181.....
o d ô v o d n e n i e :
Krajský súd v Bratislave ako súd odvolací svojím rozsudkom č.k. 3Cob/99/2015-132 zo dňa 23.9.2015 rozhodol tak, že rozsudok Okresného súdu Bratislava II v Bratislave č. k. 23Cb/173/2013-109, zo dňa 23.9.2014 a uznesenie Okresného súdu Bratislava II v Bratislave č. k. 23Cb/173/2013-117, zo dňa 9.12.2014 potvrdil ako vecne správne.
Podľa § 211 ods. 3 O.s.p. ak tento zákon neustanovuje inak, pre konanie na odvolacom súde platia primerane ustanovenia o konaní pred súdom prvého stupňa.
Podľa § 164 O.s.p. súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O návrhu na opravu rozhodne do 30 dní od jeho podania. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť.
Odvolací súd opravil v súlade s ust. § 164 O.s.p. zjavnú chybu v písaní tak že v záhlaví opravil obchodné meno žalovaného.
Vzhľadom na uvedené a s poukazom na vyššie citované ustanovenia odvolací súd rozhodol tak, ako je uvedené vo výroku tohto uznesenia.
Poučenie:
Proti tomuto rozhodnutiu odvolanie nie je prípustné.

